Royal Australian Air Force

Royal Australian Air Force (skratka: RAAF; v preklade: Austrálske kráľovské letectvo) sú leteckou zložkou Australian Defence Force (Austrálskych obranných síl). Vznikli v marci 1921. Pokračovali v tradícii Australian Flying Corps (Austrálskeho leteckého zboru), ktorý bol vytvorený dňa 22. októbra 1912. RAAF sa zúčastnili mnohých konfliktov 20. storočia vrátane oboch svetových vojen, kórejskej vojny a vietnamskej vojny. Nedávno sa RAAF zúčastnili na invázii v Iraku a sú stále zapletené vo vojne v Afganistane. Mottom v erbe RAAF je latinská fráza Per ardua ad astra, ktorá znamená „Napriek nepriazni osudu ku hviezdam“.

Lietadlový park

Výzbroj

Budúcnosť RAAF 
Od roku 2010 prevádzkovalo austrálske letectvo izraelské bezposádkové lietadlá Heron 1, ktoré však 23. júna 2017 definitívne vyradilo zo služby. K ich nahradeniu dôjde až po roku 2020 a horúcim kandidátom na túto pozíciu je americký dron MQ-9 Reaper.

Do roku 2020 by mala byť RAAF vyzbrojená 12-15 námornými hliadkovacími a protiponorkovými lietadlami P-8 Poseidon. Prvý z týchto strojov bol Austrálii dodaný v novembri 2016 a momentálne podstupuje sériu testov, po ktorých bude formálne zaradený do služby. Súčasne chce Austrália zaobstarať ešte bezpilotné lietadlá MQ-4C Triton, ktoré budú taktiež určené na námorné hliadkovanie. Tieto stroje začnú v rokoch 2018-2019 nahrádzať zastarané AP-3C Orion.

Referencie

Iné projekty

Externé odkazy 
 Oficiálna stránka

Zdroj 

Royal Australian Air Force
Organizácie založené v 1921
Austrália